# Beagle

### Wikipedia

Beagle
Avaintiedot
Alkuperämaa | Yhdistynyt kuningaskunta
Määrä |
Rodun syntyaika |
Alkuperäinen käyttö | jänisten metsästys
Nykyinen käyttö | seurakoira, metsästys
Elinikä | 12-15 vuotta
Muita nimityksiä |
FCI-luokitus | ryhmä 6 jaos 1 #161
Ulkonäkö
Paino |
Korkeus | 33–40 cm
Väritys | valko-musta-ruskea

Beagle on vanha englantilainen koirarotu, pienikokoinen jäniskoira. Suomessa rekisteröintejä on noin 800 vuodessa ja rotu on 15 yleisimmän joukossa.

## [muokkaa] Ulkonäkö

Beaglen ihannesäkäkorkeus on 33-40 cm. Ruuminmuodoltaan rotu on vankka ja hivenen korkeuttaan pidempi. Kallo on kaareva ja leveähkö. Kuono ja kallo ovat yhtä pitkät. Häntä on pystyssä, vahva ja kiinnittynyt korkealle. Hännänpää on aina valkoinen. Karva on tiheää, lyhyttä ja hyvin säänkestävää. Beaglen yleisin väri on mustan, ruskean ja valkoisen kirjava; lisäksi tavallinen väri on kaksivärinen punavalkoinen.

## [muokkaa] Luonne ja käyttäytyminen

Luonteeltaan beaglet ovat älykkäitä ja säyseitä. Joskus kouluttaminen on vaikeaa koiran itsepäisyyden ja metsästysvietin vuoksi. Rotu on erityisen uskollinen ja ihmisystävällinen. Beaglet näyttävät hyvin harvoin merkkejä aggressiivisuudesta ja tulevat yleensä erinomaisesti toimeen lasten ja muiden koirien kanssa.

## [muokkaa] Alkuperä

Englannissa varsinkin yläluokan huvina oli kettujen ja jänisten metsästys. Pienikokoinen beagle oli erityisen hyvä jänisten metsästyksessä. Metsästäessään se on sitkeä ja periksiantamaton. Beagle on mahdollisesti vanhin brittiläinen koirarotu.

## [muokkaa] Käyttö metsästyskoirana

Beaglea käytetään ajavana koirana jänistä ja kettua metsästettäessä. Ks. Metsästys ajavan koiran avulla

## [muokkaa] Triviaa

- Tenavat-sarjakuvan Ressu on rodultaan beagle.
- Aku Ankka -tarinoissa esiintyvä Karhukopla on englanniksi "The Beagle Boys"

## [muokkaa] Lähde

- Tapio Eerola: Suomen koirarodut. Kustannusosakeyhtiö Tammi 1997.

Wikimedia Commonsissa on lisää materiaalia aiheesta beagle.

| Tämä koiraeläimiä käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/e/a/Beagle.html

Luokat: Koiraeläintyngät | Koirarodut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Esperanto
- Français
- Italiano
- עברית
- Magyar
- Nederlands
- 日本語
- Polski
- Português
- Русский
- Slovenčina
- Српски / Srpski
- Svenska
- 中文